# O Nofoaga o Faamaumauga o Su’esu’ega o Tagata Faigaluega o NDIS: O a mea e ao ona silafia e sui auai ua pulea - e latou lava le NDIS

O le Nofoaga o Faamaumauga o Su’esu’ega o Tagata Faigaluega o NDIS (NWSD) o le a amata i le aso 1 Fepuari 2021. Ua faamatala i lenei pepa o mataupu poo lea le NWSD, ma faapefea ona mafai ona e faaaogaina.

Ia fesoasoani ina ia e malamalama i nisi o upu o loo matou faaaogaina, ua iai i le [lisi i luga o la matou upega tafa’ilagi](https://www.ndiscommission.gov.au/about/ndis-worker-screening-check#gloss).

**O Nofoaga o Faamaumauga o Su’esu’ega o Tagata Faigaluega o NDIS**

E amata Siaki o Su’esu’ega o Tagata Faigaluega (Worker Screening Check) i le aso 1 Fepuari 2021 i setete ma teritori uma, vaganā le Teritori i Matū.

O le a amata ona faaaoga e le Teritori i Matū Siaki o Su’esu’ega o Tagata Faigaluega a’o lumana’i le aso 1 Iulai 2021.

Ina ia fesoasoani ia aogā lelei le Siaki o Su’esu’ega o Tagata Faigaluega, o le a iai se upega tafa’ilagi a NDIS i Nofoaga o Faamaumauga o Su’esu’ega o Tagata Faigaluega (NWSD).

Mo nisi faamatalaga e uiga i Siaki o Su’esu’ega o Tagata Faigaluega, vaai le pepa o mataupu o *Siaki o Su’esu’ega o Tagata Faigaluega: O a mea-e ao ona silafia e sui auai ua pulea – e latou lava le NDIS*.

### O lea le mea e fai e le NWSD

E taofi e le NWSD le lesitala o suafa o tagata faigaluega uma a NDIS sa maua Siaki o Su’esu’ega o Tagata Faigaluega, e tusa pe sa talia pemita pe teena e le Matagaluega o Su’esu’ega o Tagata Faigaluega (WSU) e faigaluega ai i [isi ituaiga matafaioi](https://www.ndiscommission.gov.au/providers/worker-screening#ide).

Ua fesoasoani le NWSD i le WSU e fai ma siaki faamaumauga o tagata faigaluega e iai pemita o Su’esu’ega o Tagata Faigaluega o NDIS faasaga ini faamatalaga fou e maua mai leoleo ma isi ofisa ia mautinoa ai o loo malolosi lava e umia pemita o Su’esu’ega o Tagata Faigaluega o NDIS.

E mafai e ofisa o faia auaunaga a NDIS ma sui auai ua pulea - e latou lava le NDIS ona faaaogā le NWSD e faamaonia ai ua latou faafaigaluegaina ni tagata ua uma ona ave talosaga mo Siaki o Su’esu’ega o Tagata Faigaluega

Ua mafai fo’i ona latou faaaogaina mea nei e iloa ai poo iai seisi o faigaluega mo latou o umia se pemita o Su’esu’ega o Tagata Faigaluega o NDIS.

E mana’omia ona faatumu [pepa talosaga](https://forms.business.gov.au/smartforms/servlet/SmartForm.html?formCode=PRD00-NDIAWS&FRID=4-8NNJTUT&RegID=4-8NNJU1J) a sui auai ua pulea – e latou lava e talosaga ai mo se avanoa i le NWSD. Ua mana’omia le faamaonia e le Komisi NDIS o oe o le sui auai ua pulea – e outou lava a’o le’i faataga oe e faaaogā le NWSD.

O le a fesoasoani fo’i le NWSD i ofisa o faia auaunaga ua lesitala i NDIS e tausi auala e vaai ai o latou tagata faigaluega ua maua pemita o Su’esu’ega o Tagata Faigaluega o NDIS.

## Sui auai ua- pulea e latou lava ia ma le NWSD

Afai ua e fai ise tasi o ou tagata faigaluega e ave se talosaga o Siaki o Su’esu’ega o Tagata Faigaluega, e tatau ona e faaaogaina le NWSD e ta’u ai i le WSU ua e faaaogā mai le tagata faigaluega e aumai ai le lagolago ma le auaunaga a NDIS mo oe.

O le a le faia e WSU se iloiloga o talosaga o Siaki o Su’esu’ega o Tagata Faigaluega se’ia e ta’u mai i luga o NWSD le tagata o faia le lagolago ma auaunaga mo oe i le NDIS.

O le a e maua se imeli i le taimi e mae’a ai ona fai se faai’uga a WSU i lau talosaga mo tagata faigaluega.

Afai ete mana’o e siaki se tasi pe iai se pemita o Su’esu’ega o Tagata Faigaluega o NDIS, e tatau ona e alu i le NWSD.

E mana’omia lou talosaga i le tagata e aumai lana Numera o Su’esu’ega o Tagata Faigaluega. O le a fesoasoani lea ia te oe ete maua ai mea nei i le NWSD.

E mafai ona e talosaga i se tasi ete talitonuina e faaaoga le NWSD mo oe – faata’ita’iga, o sou sui filifilia poo se tagata o tausia oe.

## O lea le mea o le a e vaai iai i luga o le NWSD

Afai ua e maua le NWSD, o le a e vaai na’o ni nai faamatalaga e uiga i tagata faigaluega o NDIS o loo e faaaogaina ua talia pemita o Su’esu’ega o Tagata Faigaluega o NDIS poo ua teena.

Ua mafai ona e vaai i o latou igoa, latou aso fanau, pe ua iai ni o latou pemita o Su’esu’ega o Tagata Faigaluega o NDIS poo teena, ma pe talia e galulue ini ituaiga matafaioi.

Ua le o taofia e NWSD faamatalaga e uiga i [siaki ua talia i setete poo teritori](https://www.ndiscommission.gov.au/providers/worker-screening/interimarrangements). A tuana’i le aso 1 Fepuari 2021, ae fai atu lau ofisa o auaunaga lea e le’i lesitala poo le tagata faigaluega o loo iai a latou siaki ua talia i setete poo teritori o loo aogā (ae le ose pemita o Su’esu’ega o Tagata Faigaluega o NDIS), e mafai ona e talosaga iai e faaali mai ia te oe pe a e fia maua se faamaoniga o loo iai ia i latou.

## O faamatalaga tāua ia manatua

* O le NWSD o le a **avanoa mai le aso 1 Fepuari 2021**.
* Ua faataga e NWSD **ofisa o faia auaunaga a NDIS, sui auai ua pulea – e latou lava ia, ma nisi ofisa o auaunaga e le’i lesitala ia siaki** poo ua fai se faai’uga a WSU ise tagata faigaluega sa talosaga mo se Siaki o Su’esu’ega o Tagata Faigaluega pe ua iai se faatagana poo teena.
* Mai le aso 1 Fepuari 2021 (poo le le’i tuana’i le aso 1 Iulai 2021 i le Teritori i Matū), afai **ua e talosaga ise ofisa o faia auaunaga e le’i lesitala a NDIS poo se tagata faigaluega e fia maua se pemita o Auaunaga o Tagata Faigaluega a NDIS, e ao ona e talosaga i le Komisi NDIS** e fia maua se faatagana mo NWSD.
* Ua le o taofia e NWSD faamatalaga e uiga i [siaki ua talia i setete poo teritori](https://www.ndiscommission.gov.au/providers/worker-screening/interimarrangements).

## O fea oute maua ai nisi faamatalaga?

Asiasi le [upega tafa’ilagi a le Komisi NDIS](https://www.ndiscommission.gov.au/participants/worker-screening-self-managed-participants) mo nisi faamatalaga. O le a faapea fo’i ona matou talanoa atu i soo’upu ma le NDIA ia faamautinoa o isi sui auai ua pulea – e latou lava ia ua malamalama e uiga i Siaki o Su’esu’ega o Tagata Faigaluega NDIS